
PARLAMENTUL ROMÂNIEI

CAMERA DEPUTAŢILOR
Comisia pentru drepturile omului, culte               Bucureşti, 01 noiembrie 2016                   

şi problemele minorităţilor naţionale                 Pl-x 489 din 24 octombrie 2016 
Domnului deputat  Adrian-Nicolae   DIACONU
Preşedintele Comisiei pentru învăţământ, ştiinţă, tineret şi sport

Domnului deputat Adrian SOLOMON
Preşedintele Comisiei pentru muncă şi protecţie socială
AVIZ

asupra Propunerii legislative pentru modificarea şi completarea Legii nr.319/2003 privind statutul personalului de cercetare-dezvoltare,  publicată în Monitorul Oficial al României, Partea I, Nr.530 din 23 iulie 2003
             În conformitate cu prevederile art.95 din Regulamentul Camerei Deputaţilor, republicat, Biroul Permanent a trimis Comisiei pentru drepturile omului,  culte  şi  problemele minorităţilor naţionale, cu adresa nr. Pl-x 489 din 24 octombrie 2016, spre dezbatere şi avizare, Propunerea legislativă pentru modificarea şi completarea Legii nr.319/2003 privind statutul personalului de cercetare-dezvoltare, publicată în Monitorul Oficial al României, Partea I, Nr.530 din 23 iulie 2003, înregistrata cu nr. 4c-5/852/25 octombrie 2016.
            Camera Deputaţilor este Cameră decizională.
            În şedinţa din 01 noiembrie  2016, membrii comisiei au examinat iniţiativa legislativă, în conformitate cu prevederile art.61 din Regulamentul Camerei Deputaţilor şi, în urma dezbaterilor, au hotărât, cu unanimitate de voturi, să îi acorde aviz favorabil.
             În raport de obiectul şi conţinutul său, propunerea legislativă face parte din categoria legilor organice.

                                PREŞEDINTE,

                                                                               Deputat

                                                                                   Iusein   IBRAM

Întocmit: Consilier parlamentar dr. Marcela Monica STOICA        

